SHBA, Banka Qendrore ndërpret blerjen e bonove
Politika disa vjeçare e blerjes së bonove të thesarit i ka mbajtur interesat bankare të ulëta
Rezerva Federale e SHBA-së njoftoi se këtë javë do t’i japë fund programit të blerjes së bonove, por po ashtu i siguroi investuesit se niveli i interesave afatshkurtra do të vazhdojë të mbetet pranë zeros për një periudhë kohore. Njoftimi është bërë në një moment kur ka shqetësim në rritje për ekonominë botërore dhe paqëndrueshmërinë e tregut Është fundi i një epoke ekonomike, i një eksperimenti me vlerë 1,6 trilionë dollarësh, që për 37 muaj synoi një nxitje të ekonomisë amerikane dhe krijimin e vendeve të reja të punës. Këtë vendim Rezerva Federale e mori pas një takimi dy-ditor, dhe ekonomistët thonë se programi i deritanishëm i ndihmoi konsumatorët dhe bizneset duke u ofruar kapital të lirë përmes një niveli të ulët historik të interesave. Vendimi është një çertifikim i përmirësimit të ekonomisë amerikane, thotë drejtori i investimeve në firmën “Commonwealth Financial”, Brad McMillan: ë Por në bursë, në Wall Street, reagimi ishte më pak entuziast. Indekset kryesore përjetuan rënie të lehta, pasi investuesit ende po peshojnë vendimin e Rezervës Federale që pritet të çojë në rritje të nivelit të interesave. thotë Greg McBride, i firmës “Bankrate.com”. Shumica e analistëve nuk mendojnë se rritja e interesave do të ndodhë deri në mesin e vitit tjetër. Më pak i qartë është ndikimi mbi ekonominë globale, ndërkohë që banka qendore amerikane do të fillojë të frenojë stimulimin monetar. Duke folur nga Instituti Peterson për Ekonominë Ndërkombëtare, investitori i njohur Mohammed El-Erian i tha Zërit të Amerikës se do të ketë më shumë paqëndrueshmëri, në veçanti në tregjet e huaja: ëë Ekspertët thonë se rritja e interesave mund të sjellë rritjen e investimeve në Shtetet e Bashkuara, duke shkaktuar ndërkohë ulje të mëtejshme të ritmit të rritjes së ekonomive në vendet zhvillim. Por, nga ana tjetër, forcimi i dollarit mund edhe t’i bëjë më të shtrenjta eksportet amerikane.